ΓΡΑΠΤΗ ΕΡΩΤΗΣΗ E-0652/03

υποβολή: Erik Meijer (GUE/NGL) προς την Επιτροπή

(5 Μαρτίου 2003)

Θέμα: Σημαντική αύξηση της τιμής των αδειών παραμονής στις Κάτω Χώρες, η οποία αντιβαίνει στην προαγωγή της ελευθερίας εγκατάστασης εντός της Ευρωπαϊκής Ένωσης

1. Γνωρίζει η Επιτροπή ότι στις Κάτω Χώρες, τούτο δε τον Αύγουστο του 2000 και στις αρχές του 2003, η Υπηρεσία Μετανάστευσης και Ιθαγένειας αύξησε κατά πολλές εκατοντάδες ευρώ τα τέλη για τις αιτήσεις αδείας παραμονής, με αποτέλεσμα για τους διαμένοντες στις Κάτω χώρες μετανάστες —πηκόους κρατών μελών ή τρίτων χωρών — να πρέπει να καταβάλουν εφεξής 890 ευρώ αντί των 227 αρχικά και 539 εν συνεχεία, καθώς και ότι η αύξηση αυτή παρενέβη εντός διαστήματος ενός έτους — για τις απεριορίστου διαρκείας άδειες — ενώ η τιμή των προσωρινών αδειών για τους σπουδαστές, τους εργαζόμενους και τους νεοαφιχθέντεςπηκόους τρίτων χωρών, αυξήθηκε από 56 σε 430 ευρώ, έχονταςπόψη ότι οι ίδιες αυτές άδειες κοστίζουν 28 ευρώ όταν προορίζονται για τους πολίτες των κρατών μελών·

2. Αντιλαμβάνεται επίσης η Επιτροπή την ιδιαίτερα ριζική εξέλιξη της κατάστασης, γνωρίζοντας ότι η παράταση μιας άδειας παραμονής που λήγει την 1η Μαρτίου 2003 δεν είναι δωρεάν αλλά κοστίζει εφεξής 235 ευρώ, ότι τα άτομα που δεν καταβάλλουν ταψηλά αυτά ποσά απελαύνονται από τη χώρα — ενώ δεν προβλέπεται τίποτε για τις ανάγκες των ατόμων με χαμηλό εισόδημα και τις πολυμελείς οικογένειες —, καθώς και ότι στους μετανάστες των οποίων απορρίπτεται η αίτηση για άδεια παραμονής δεν επιστρέφεται το ποσό που κατέβαλαν·

3. Μπορεί να αναφέρει η Επιτροπή ποια είναι η αναλογία μεταξύ των ποσών που αναφέρονται στο σημείο 1 και των ποσών που καλούνται να καταβάλουν, σε μια συγκρίσιμη κατάσταση, τα άτομα που ζητούν παρόμοιες άδειες παραμονής σε άλλα κράτη μέλη της Ευρωπαϊκής Ένωσης· Σε ποια κράτη μέλη εξακολουθούν να χορηγούνται δωρεάν οι εν λόγω άδειες·

4. Ποιες είναι οι αναμενόμενες επιπτώσεις του μέτρου όσον αφορά τη δυνατότητα, για τους ξένους, να εργασθούν και να σπουδάσουν στις Κάτω Χώρες·

5. Μπορεί να αναφέρει η Επιτροπή εάν τα ως άνω ποσά συμβιβάζονται με την πολιτική της Ευρωπαϊκής Ένωσης που αποσκοπεί στην προαγωγή της ελευθερίας εγκατάστασης των πολιτών ενός κράτους μέλους σε ένα άλλο και ορίζει ότι θα πρέπει να λαμβάνεται όλο και περισσότεροπόψη η κατάσταση τωνπηκόων τρίτων χωρών που είναι ήδη εγκατεστημένοι προ καιρού στην ΕΕ· Κρίνει η Επιτροπή ότιπάρχει κάποιος τρόπος κατάργησης ή μείωσης των εν λόγω ποσών·

Απάντηση του κ. Vitorino εξ ονόματος της Επιτροπής

(9 Απριλίου 2003)

Η ερώτηση του Αξιότιμου Μέλους του Κοινοβουλίου αφορά την αύξηση της τιμής των αδειών παραμονής στις Κάτω Χώρες.

Η Επιτροπή είχε ειδοποιηθεί σχετικά με την αύξηση των τελών έκδοσης και ανανέωσης των αδειών παραμονής τωνπηκόων τρίτων χωρών.

Σύμφωνα με τις πληροφορίες τις οποίες διαθέτει η Επιτροπή, στα λοιπά κράτη μέλη δεν είναι τόσοψηλά τα τέλη έκδοσης και ανανέωσης των αδειών παραμονής για τουςπηκόους τρίτων χωρών, ανεξαρτήτως των λόγων της παραμονής τους.

Όσον αφορά τουςπηκόους της Ένωσης, η Επιτροπή επιβεβαιώνει, μετά από επαφές που είχε με τις ολλανδικές αρχές, ότι η ολλανδική εγκύκλιος σχετικά με τον νόμο για τους ξένους του 2000 έχει τροποποιηθεί, με αποτέλεσμα να αυξηθεί το κόστος των προσωρινών αδειών παραμονής (λιγότερο από ένα έτος ή από πέντε έτη) για τουςπηκόους της Ένωσης σε 15,88 ευρώ και 28 ευρώ. Είναι προαιρετικό για ένανπήκοο της Ένωσης να ζητήσει άδεια παραμονής απεριόριστης διάρκειας.

Η κοινοτική νομοθεσία όσον αφορά το δικαίωμα ελεύθερης κυκλοφορίας και παραμονής τωνπηκόων ενός κράτους μέλους προβλέπει ότι οι άδειες παραμονής εκδίδονται δωρεάν ή έναντι καταβολής ενός ποσού το οποίο δενπερβαίνει το ποσό των τελών που απαιτούνται για την έκδοση δελτίων ταυτότητας στουςπηκόους αυτού του κράτους μέλους. Η Επιτροπή επαλήθευσε ότι η αύξηση των τιμών των αδειών παραμονής των κοινοτικώνπηκόων και των μελών της οικογενείας τους ήταν σχεδόν η ίδια με την αύξηση των τιμών των δελτίων ταυτότητας τωνπηκόων αυτού του κράτους μέλους, τα οποία κοστίζουν 28,77 ευρώ. Κατά συνέπεια, η αύξηση δεν συνιστά διακριτική μεταχείριση ως προς τα δελτία ταυτότητας τωνπηκόων αυτού του κράτους μέλους και, ως εκ τούτου, δεν αντιβαίνει στο κοινοτικό δίκαιο.

Στον τομέα της κοινής πολιτικής μετανάστευσης, η πρόταση για το δικαίωμα της επανένωσης των μελών της οικογένειας, η οποία αποτέλεσε προσφάτως αντικείμενο πολιτικής συμφωνίας στο Συμβούλιο, με την επιφύλαξη της γνώμης του Κοινοβουλίου, δεν διευκρινίζει ποιο πρέπει να είναι το κόστος μιας άδειας παραμονής για τα μέλη της οικογένειας τα οποία είναιπήκοοι τρίτων χωρών. Εντούτοις, η πρόταση αυτή απαριθμεί περιοριστικά τους λόγους ανάκλησης ή άρνησης ανανέωσης των αδειών παραμονής των μελών της οικογένειας. Σ' αυτό το πλαίσιο, η αδυνατότητα ενός προσώπου να πληρώσει τα τέλη της άδειας παραμονής του δεν θεωρείται ότι αποτελεί επαρκή λόγο ανάκλησης του δικαιώματος παραμονής του.

Στιςπόλοιπες προτάσεις οδηγίας της Επιτροπής όσον αφορά την είσοδο και τη διαμονήπηκόων τρίτων χωρών με σκοπό τη μισθωτή απασχόληση ή την άσκηση ανεξάρτητων οικονομικών δραστηριοτήτων(1) ή με σκοπό τις σπουδές, την επαγγελματική κατάρτιση ή τον εθελοντισμό(2), καθώς επίσης και στην πρόταση σχετικά με το καθεστώς κατοίκου μακράς διαρκείας(3), έχουν εισαχθεί ειδικές διατάξεις όσον αφορά την τιμή των αδειών παραμονής. Προτείνεται, ιδίως, να μπορούν οι άδειες αυτές να εκδίδονται δωρεάν ή έναντι καταβολής ενός ποσού το οποίο δενπερβαίνει τα τέλη που απαιτούνται από τουςπηκόους του οικείου κράτους για την έκδοση των δελτίων ταυτότητας, ή ενδεχομένως το επίπεδο των απαιτούμενων τελών να μηνπερβαίνει τα αντίστοιχα διοικητικά έξοδα. Εντούτοις, οι προτάσεις αυτές αποτελούν ακόμα αντικείμενο διαπραγματεύσεων στο Συμβούλιο και δεν έχουν ακόμα καταστεί μέρος του θετικού δικαίου.

(1) ΕΕ C 332 E της 27.11.2001.

(2) ΕΕ C 45 E της 25.2.2003.

(3) ΕΕ C 240 E της 28.8.2001.